	Europa-Parlamentet
2024-2029
	[image: EP logo RGB_Mute]



<Commission>{ECON}Økonomi- og Valutaudvalget</Commission>

<RefProc>2023/0158</RefProc><RefTypeProc>(CNS)</RefTypeProc>
<Date>{13/06/2025}13.6.2025</Date>
<RefProcLect>*</RefProcLect>
<TitreType>UDKAST TIL BETÆNKNING</TitreType>
<Titre>om udkast til Rådets direktiv om ændring af direktiv 2006/112/EF for så vidt angår momsreglerne for afgiftspligtige personer, der formidler fjernsalg af indførte varer, samt anvendelsen af særordningen for fjernsalg af varer, der indføres fra tredjelandsområder eller tredjelande, og særordningen for angivelse og betaling af importmoms</Titre>
<DocRef>(08710/2025 – C10‑0084/2025 – 2023/0158(CNS))</DocRef>
<Commission>{ECON}Økonomi- og Valutaudvalget</Commission>
Ordfører: <Depute>Ľudovít Ódor</Depute>



(Fornyet høring, jf. forretningsordenens artikel 86)


PR_CNS_LegAct_app


	Tegnforklaring

		*	Høringsprocedure
	***	Godkendelsesprocedure
	***I	Almindelig lovgivningsprocedure (førstebehandling)
	***II	Almindelig lovgivningsprocedure (andenbehandling)
	***III	Almindelig lovgivningsprocedure (tredjebehandling)

(Proceduren afhænger af, hvilket retsgrundlag der er valgt i udkastet til retsakt)







	Ændringsforslag til et udkast til retsakt

	Ændringsforslag fra Parlamentet opstillet i to kolonner

Tekst, der udgår, er markeret med fede typer og kursiv i venstre kolonne. Tekst, der udskiftes, er markeret med fede typer og kursiv i begge kolonner. Ny tekst er markeret med fede typer og kursiv i højre kolonne.

Den første og den anden linje i informationsblokken til hvert ændringsforslag angiver den relevante passage i det pågældende udkast til retsakt. Hvis et ændringsforslag angår en eksisterende retsakt, som udkastet til retsakt har til formål at ændre, indeholder informationsblokken tillige en tredje og en fjerde linje, hvori det er anført, hvilken eksisterende retsakt og hvilken bestemmelse heri der er berørt.

Ændringsforslag fra Parlamentet i form af en konsolideret tekst

Ny tekst er markeret med fede typer og kursiv. Tekst, som er bortfaldet, markeres med symbolet ▌eller med overstregning. Ved udskiftninger markeres den nye tekst med fede typer og kursiv, og den udskiftede tekst slettes eller overstreges. 
Som en undtagelse bliver rent tekniske justeringer, der er foretaget af de berørte tjenestegrene med henblik på udarbejdelsen af den endelige tekst, ikke markeret.

FORSLAG TIL EUROPA-PARLAMENTETS LOVGIVNINGSMÆSSIGE BESLUTNING
om udkast til Rådets direktiv om ændring af direktiv 2006/112/EF for så vidt angår momsreglerne for afgiftspligtige personer, der formidler fjernsalg af indførte varer, samt anvendelsen af særordningen for fjernsalg af varer, der indføres fra tredjelandsområder eller tredjelande, og særordningen for angivelse og betaling af importmoms
(08710/2025 – C10‑0084/2025 – 2023/0158(CNS))
(Særlig lovgivningsprocedure – fornyet høring)
Europa-Parlamentet,
–	der henviser til Rådets udkast (08710/2025),
–	der henviser til Kommissionens forslag til Rådet (COM(2023)0262),
–	der henviser til sin holdning af 22. november 2023[footnoteRef:1], [1:  EUT C, C/2024/4246, 24.7.2024, ELI: http://data.europa.eu/eli/C/2024/4246/oj.] 

–	der henviser til artikel 113 i traktaten om Den Europæiske Unions funktionsmåde, som danner grundlag for Rådets fornyede høring af Parlamentet (C10‑0084/2025),
–	der henviser til forretningsordenens artikel 84 og 86,
–	der henviser til betænkning fra Økonomi- og Valutaudvalget (A10‑0000/2025),
1.	godkender Rådets udkast;
2.	opfordrer Rådet til at underrette Parlamentet, hvis det ikke agter at følge den tekst, Parlamentet har godkendt;
3.	anmoder Rådet om fornyet høring, hvis det agter at ændre sit udkast i væsentlig grad;
4.	pålægger sin formand at sende Parlamentets holdning til Rådet og Kommissionen samt til de nationale parlamenter.

Den 8. december 2022 fremlagde Kommissionen pakken "moms i den digitale tidsalder", som består af tre forslag:
	et forslag til Rådets direktiv om ændring af direktiv 2006/112/EF for så vidt angår momsregler for den digitale tidsalder
	et forslag til Rådets forordning om ændring af forordning (EU) nr. 904/2010 for så vidt angår de ordninger for administrativt samarbejde på momsområdet, der er nødvendige i den digitale tidsalder
	et forslag til Rådets gennemførelsesforordning om ændring af gennemførelsesforordning (EU) nr. 282/2011 for så vidt angår oplysningskravene for visse momsordninger.
Pakken indeholdt en handlingsplan, som understregede behovet for at overveje, hvordan teknologi kan anvendes i bekæmpelsen af skattesvig, og hvordan de nuværende momsregler i Den Europæiske Union kan tilpasses til virksomhedsdrift i den digitale tidsalder. De tre ændringer, der skal gøre momsen klar til den digitale tidsalder, er:
i)	et nyt digitalt indberetningssystem i realtid baseret på e-fakturering
ii)	en ajourføring af momsreglerne for platformsøkonomien og
iii)	en fælles momsregistrering for virksomheder, der sælger til forbrugere i hele EU.
Europa-Parlamentet blev hørt og afgav udtalelse om disse lovgivningsforslag den 22. november 2023. I januar 2025 blev Parlamentet hørt igen om udkastet til Rådets direktiv om ændring af direktiv 2006/112/EF for så vidt angår momsregler for den digitale tidsalder. Denne fornyede høring vedrørte ordningen med en faktisk leverandør, som var et afgørende stridspunkt i Rådet, hvilket gjorde det særlig vanskeligt at nå frem til en endelig kompromistekst (A10-0001/2025). 
Europa-Parlamentet høres nu for anden gang af nedenstående årsag.
Den oprindelige momspakke indeholdt et forslag om at gøre import-one-stop-shoppen (IOSS) obligatorisk. Medlemsstaterne afviste imidlertid dette. Det alternative forslag om at motivere brugen af IOSS ved at gøre leverandører og platforme ansvarlige for importmoms, hvis de ikke anvender IOSS, var ikke modent nok til at indgå i den pakke om moms i den digitale tidsalder, som blev vedtaget af Rådet i marts 2025. 
I maj 2023 udsendte Kommissionen en pakke af forslag til reform af EU-toldkodeksen, navnlig for at afskaffe tærsklen på 150 EUR for fritagelse for told og moms ved import. 
I sommeren 2024 blev bestemmelserne for at tilskynde til anvendelse af IOSS føjet til Kommissionens forslag om reform af EU-toldkodeksen med henblik på at etablere forbindelse mellem disse bestemmelser og toldreglerne. Det polske formandskab slog til lyd for, at man adskilte bestemmelserne for at tilskynde til anvendelse af IOSS – som ansås for at være tilstrækkeligt modne – fra toldforslaget, og at man nåede til enighed om dem hver for sig. Dette blev accepteret af delegationerne.
På samlingen i Økofinrådet den 13. maj 2025 nåede Rådet til enighed om at indarbejde bestemmelserne for at tilskynde til anvendelse af IOSS i momsdirektivet og gøre leverandører og platforme ansvarlige for importmoms, hvis de ikke anvender IOSS.
I sin udtalelse af 22. november 2023 slog Europa-Parlamentet til lyd for, at IOSS'erne bør fungere på en gennemsigtig og sikker måde. Det fremhævede desuden, at en fælles tilgang mellem IOSS på den ene side og toldlovgivning og ‑praksis på den anden side ville bidrage til at bringe uoverensstemmelser, fejl og dobbeltbeskatning til ophør. Desuden understregede Europa-Parlamentet behovet for at begrænse den administrative byrde for SMV'er. Europa-Parlamentet anmodede også om, at man vurderede fordelene og ulemperne ved at gøre IOSS obligatorisk. 
I lyset af ovenstående mener ordføreren derfor, at en forenklet procedure uden ændringer er den relevante procedure for denne fornyede høring.

